কিন্তু এবারের ঝগড়াটা একটু অন্যরকম মনে হচ্ছে। বউ এক সপ্তাহ ধরে কোনো কথা বলছে না। আক্কেল সাহেব বেচারা বিপদে আছেন। কোনো কথা বলার সাহসও পাচ্ছেন না- আবার কোন কথা ধরে আরও রেগে যায়! অফিসে তিনি বিষয়টা নিয়ে বেশ চিন্তিত ছিলেন। কাজে ঠিক মনোযোগ বসাতে পারছিলেন না। অফিস কলিগ কেরামত সাহেবের চোখে বিষয়টি ধরা পড়ে। তিনি নিজের চেয়ার ছেড়ে এসে আক্কেল সাহেবকে সরাসরি প্রশ্ন করলেন- কী আক্কেল সাহেব! ভাবির সঙ্গে লেগেছে বুঝি? আক্কেল সাহেব এবার অসহায় ভঙ্গিতে বলেন, আর বইলেন না ভাই। এবারের লাগালাগিটা একটু জটিল পর্যায়ে চলে গেছে। পুরো বিষয়টা কেরামত সাহেবকে খুলে বলেন আক্কেল সাহেব। কেরামত সাহেব এবার নিজের কথার বাক্স খোলেন। তার বউয়ের সঙ্গে মাসে এমন দু'চারবার হয়। আপন সংসারের যুদ্ধের গল্প বলতে বলতে আক্কেল সাহেবের মাথাটা আরও ভারী করে তুললেন। শেষ পর্যায়ে এসে বললেন, শুনুন! আপনাকে একটা পরামর্শ দিচ্ছি। সেই অনুযায়ী কাজ করুন। দেখবেন ভাবির রাগ পানি হয়ে গেছে।